**Årsmøteberetning 2023 – Vangsåsen Vel**

# Styrets og komiteens sammensetning i 2023

|  |  |  |  |
| --- | --- | --- | --- |
| **Navn** | **Oppgave** | **Valgperiode** |  |
| Eirik H. Strætkvern | Styreleder | 2023-2025 | Ikke på valg |
| Kiersten Østereng | Styremedlem | 2023-2025 | Ikke på valg |
| Svein Olav Høyen | Styremedlem | 2023-2024 | Ikke på valg |
| Mari Garmo | Styremedlem | 2022-2024 | Gjenvalg |
| Anne Kjersti Narmo | Styremedlem | 2022-2024 | Gjenvalg |
| Kristian Solvang | Nestleder | 2022-2024 | Gjenvalg |

# Styremøter

Det er avholdt 5 møter i Vangsåsen Vel i løpet av året. Utover dette så har styret hatt jevnlig kontakt på telefon og via chatte grupper.

# Generelt

Det har også gjennom 2023 vært utfordrende å rekruttere personer til styret og aktiviteter. Dette med "tidsklemma" er ofte nevnt. I styret er alle medlemmene yrkesaktive og flere er småbarnsforeldre. Styret har derfor fortsatt funnet det fornuftig å holde ambisjoner for 2023 og aktivitetsnivået slik at det kan motivere for Vel arbeid og innby til deltagelse og rekrutering. Styret har hatt som mål å holde aktivitetsnivået på et håndterbart nivå for medlemmene, videre har det vært viktig å være synlige og tilgjengelige for saker der Vangsåsen Vel kan bidra. Vi har fortsatt på intensjonen om å være en katalysator for aktiviteter i nærområdet og se hvordan vi og ulike organisasjoner kan dra nytte av hverandre. Dette er noe vi føler vi har lykkes med og virker til å være en vei å gå videre.

# Aktiviteter i 2023

**Februar: Årsmøte på Mammuthus.**

**April: Idemyldringskveld rundt stier i Veståsen.** Stikomiteen fikk mange gode forslag til stier og tråkk som kunne være aktuelle å merke opp i området mellom Veståsvegen, Bjørgedalsvegen og Gåsbuvegen. Disse forslagene jobbes videre med og håper grunneierne er positive til å være med på et slikt samarbeid. Møtet resulterte at stikomiteen også fikk med to nye medlemmer.

**August: Frokosttreff på Vårtun.** Dette ble gjennomført i samarbeid med Vårtun grendehus. Vårtun gjorde en veldig god jobb med det praktiske fra å skaffe maten til serveringen. Det var mange som møtte. Spesielt småbarnsfamilier var godt representert. Dette ble en fin og hyggelig frokostsamling for store og små.

**September: Familiedag på Gåsbu.** Dette arrangementet synes vi ble en suksess. Det var mange som møtte og arrangementet ble driftet sammen med flere. Her bidro Vang Almenning med lokasjon, bålpanne, ved og omvisning i den nye driftshallen. Vang jeger- og fiskeforening bidro med aktiviteter som luftgeværskyting og natursti. Skogselskapet stilte med diverse leker som vi fikk bruke og Nortura sponset pølser på grillen. Vi synes arrangementet står seg som et godt eksempel på hva flere kan få til sammen.

**Oktober: Thor Gotaas på Vårtun.** Her hadde vi nok et arrangement sammen med Vårtun. Her møtte ca. 70 stk. Et noe lavere oppmøte enn forrige Gotaas show i 2022 der ca. 120 stk deltok, men vi er fornøyd.

**November: Quizkveld på Mammuthus.** Dette ble avlyst på grunn av lite påmeldte.

**Desember: Julegrantenning på Kirkebyenga og julenissen med slede 24.12.**

# Løpende saker/mål

* Følge med på kommunale og private planer og vegsaker. Hele året.
* Følge opp at nødvendige trafikksikkerhetstiltak blir gjennomført. Hele året.
* Verve nye medlemmer. Hele året
* Fortsette utbyggingen av friluftsparken i Berglia etter beboernes ønsker. Dette har stått stille i 2023.
* Hele året Holde à jour og videreutvikle hjemmesiden [www.vangsaasenvel.no](http://www.vangsaasenvel.no) og facebooksida vår. Her må vi ta oss i nakkeskinnet i forhold til hjemmesiden.
* Søke samarbeid med andre aktuelle foreninger i området.
* Dugnader for vedlikehold av friluftsparken på Kirkebyenga. Holde lekeplassen i forskriftsmessig stand og tilpasse ball-/isbana til bruk for ulike årstider.
* Vedlikehold av og utsetting av krakker på sommeren.
* Fortsette arbeidet med stiene i Vangsåsen ved bl.a. å:

 - Rydde, merke og tilrettelegge i eksisterende traseer der det er behov.

 - Bidra til å binde vårt stinett sammen med stier i tilgrensende områder.

- Få produsert og satt opp skilt der det er behov.

- Legge om noen traseer etter ønsker fra grunneiere og turgåere. - Videreføre og evt. videreutvikle konseptet "Månedens runde".

- Produsere kart over de merkede stiene.

- Delta i HHT’s konsept med ti turposter i 2023.

# Medlemstall

70 medlemmer i 2023. Dette synes vi er lavt og her må vi jobbe for å øke dette.

# Økonomi/Regnskap

|  |
| --- |
| **ÅRSREGNSKAP 2023** |
| **INNTEKTER:** |  |  |  |  |
| Medlemskontigenter |  |  | **15 672,50** |
| Utleie krattknuser |  |  | **2 500** |
| Familiedag Gåsbu lodd |  |  | **2 825** |
| Norsk Tipping grasrotandel |  | **3 281** |
| Gaver og tilskudd |  |  | **108 000** |
| MVA refusjon, renter, kronejustering |  | **55** |
| **SUM** | **132 333** |
| **UTGIFTER:** |  |  |  |  |
| Medlemsmøter  |  |  | **4 250,00** |
| Aktivitetspark, Kirkebyenga |  | **1 617,00** |
| Vårtun -barn og lek |  |  | **7 190** |
| Familiedag Gåsbu |  |  | **1 478** |
| Vel-krakker |  |  |  | **4 579** |
| Forvaltning av stier |  |  | **81 724** |
| Drift av velet |  |  |  | **1 623** |
| Diverse |  |  |  |  |
| **SUM** | **102 461** |
| **RESULTAT** | **29 872** |
| **BALANSE:** |  |  |  |  |
| Inngående balanse 01.01.2023 | 2023 |  | **77 837** |
| Utgående balanse 31.12.2023 |   | **107 709** |
|  |  |  |



Resultatet for 2023 viser et overskudd på 29 872,-. Dette er ikke et reelt overskudd da 26 000,- kr av disse kommer fra tilskudd mottatt i 2023 som dekker utgifter Vangsåsen Vel har hatt på prosjekter seint i 2022.

# Facebook, hjemmeside og nyhetsbrev

Vi har også i 2023 gått mer bort fra nyhetsbrevene i postkassen og heller satset mer på facebook. I forbindelse med Gotaas og innkalling til årsmøte har vi benyttet oss av nyhetsbrev/invitasjon i postkasse. Dette for å nå ut til flere og samtidig reklamere for medlemskap.

# Friluftsparken på Kirkebyenga

Her har vi i forbindelse med tilsyn fra kommunen fått noen anmerkninger som må utbedres på lekestativer. Styret har gitt Mari Vårtun i oppgave å danne en komite som er ansvarlig for drift og vedlikehold av lekeplassen. Vårtun har etablert dette og har etter oppfordring fra styret satt opp et aktivitetsprogram, en vedlikeholdsplan og et budsjett for 2024. Her har Vårtun gjort en god jobb og dette arbeidet vil sikre ivaretakelse på lekeplassen.

# Friluftsparken i Berglia

Denne saken har stått i bero.

# Turstiene i Vang/Stikomiteen

Stikomiteen består av John Anders Bakke (ny i 2023), Eirik Nordgård (ny i 2023), Christian Dufseth, Emil Carlsson, Anders Skjeset, Ola Johan Basmo og Vegard Urset (leder),

Det er gledelig å se at så mange bruker stiene og at folk blir kjent i nærområdet. Månedens runde har befestet seg som et konsept mange benytter seg av. Både fordi man da har et turmål og at det er en «trygg måte» å gjøre seg kjent i nærområdet på når det er en definert runde. Vi vil at folk skal bli bedre kjent i nærområdet og forteller derfor litt om aktuelle steder på rundene vi legger ut (f.eks. litt historie eller fakta). Disse innleggene på Facebook er populære. Etter endt sesong vanker det uttrekkspremier. Premiene sist sesong var sponset av Spar Vang og Magasinet.

Vi får veldig mange positive tilbakemeldinger på arbeidet som blir gjort med stiene. Det motiverer til videre jobbing. Å holde flere mil med stier fine og åpne krever sitt i et frodig område hvor det vokser bra med gras, busker, kratt og lauvtrær. For å gjøre jobben mer overkommelig og for at ikke frivillige skal behøve å bruke eget utstyr, har vi de siste årene kjøpt inn en del utstyr som dugnadsfolk kan benytte. Utstyret lånes også bort til andre lag og foreninger som trenger slikt utstyr. Utstyret har f.eks. blitt brukt til å rydde traseen i Veståsløypa og i alpinanlegget.

I 2023 har vi jobbet videre med skiltplanarbeidet som ble startet opp i 2022 med mer og bedre skilting. Sist sommer ble det montert opp 83 skilt i stinettet, og 31 nye er produsert og vil bli skrudd på plass når snøen har gått. Produksjonen av skiltene er finansiert over Hamar kommunes midler til stier i Vang, stimidler fra Innlandet fylkeskommune og fra Sparebankstiftelsen.

Også i 2023 var vi med på nyvinningen «10 runder i Hamar» fra 2023 der Hamar og Hedmarken Turistforening (HHT) og Hamar kommune samarbeider med Vangstiene, Vang kjøre- og ridestier, Vangsåsen vel, Brumund sæter vel og Bringbu vel om et opplegg med 10 runder med en post på hver runde. Vårt bidrag var Brennsæterrunden med Gilehagan som turpost. En fin mulighet til å vise fram de flotte turstiene i området vårt.

Gjennom arbeidet med stier i Vang der bl.a. Vangsåsen Vel, Vangstiene, Fart FL, HHT og Vang kjøre- og rideklubb samarbeider om merking og tilrettelegging av stier i Vang har vi nå snart sammenhengende stinett fra Ilseng i sør til Gåsbu i nord. Når alle forbindelsene er på plass, er det planlagt å lage et oversiktskart over alle merka stier i Vang. Midlene Hamar kommune har bidratt med til at vi kan gjøre dette arbeidet har vært helt uvurderlig.

I 2023 har vi fått støtte til flere prosjekter. Fra Innlandet fylkeskommune har vi fått 30 000 kroner i tilskudd til innkjøp av materiale til klopper og bruer, innkjøp av en greinsag med telesoprør og produksjon av flere skilt. Fra Hamar kommunes tilskuddsordning «Stier i Vang» fikk vi 44 000 kroner til ny sporsetter til scooter for kjøring av Veståsløypa og 48 500 kroner til arbeid med skilting og merking på nye traseer og bedre skilting og merking av eksisterende traseer.

Vi har et godt samarbeid med grunneierne i området om merking av stiene på deres skogseiendommer. Det ble plantet mye skog oppi åsen her fra slutten av 1940- og frem til 1960-tallet. Omløpstiden på lavereliggende skog, som i dette området, er på 65-70 år. Dette har gjort at det har vært mye hogst i området de siste årene. God dialog med grunneierne har gjort at vi kan velge andre runder enn disse traseene fram til hogst er ferdig og kjørespor er pyntet opp.

Er det noen som har lyst til å være med i stikomiteen eller har lyst til å bidra med dugnadsinnsats, er det bare å ta kontakt med leder av komiteen!

# Aktivitetskveld for barn og barnefamilier på Vårtun på torsdager

Tanken her er fortsatt å få et lokalt tilbud for barn, at det skal være foreldrestyrt og at det skal skape relasjoner og møtepunkter mellom beboere i Vangsåsen. Vårtun Grendehus stiller lokalene til disposisjon, men vi må jobbe mer med å få foreldre til å drifte tilbudet.

# Planlagte aktiviteter i 2024

Det nye styret skal samles til møte 14. mars. På dette møte skal det nye styre blant annet planlegge aktiviteter for 2024. Noe er allerede satt opp og dette er:

* Mars/April: Kartlegging og behov i forbindelse med trafikksikkerhet i Vangsåsen. Innspill skal tas med i planlagt møte sammen med Fylkeskommunen mot våren.
* Familiedag, men dato er ikke satt.
* Julegrantenning Kirkebyenga
* Julenissen med slede
* Søppelplukking

Vangsåsen 22.02.2024

Eirik Hørsand Strætkvern (sign) Kristian Meyer Solvang (sign)

Svein Olav Høyen (sign) Mari Garmo (sign)

Anne Kjersti Narmo (sign) Kiersten Østereng (sign)